Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 295/13/6606	Lučenec, 2.7.2013
EEČ : 2-47-119-2013

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
	V snahe získať neoprávnený finančný prospech spolu s obvineným XXXXX požiadal v pobočke XXXXX o poskytnutie úveru vo výške 2 000,- €, kde do žiadosti o svojom príjme uviedol nepravdivé okolnosti a súčasne predložil sfalšované rozhodnutie XXXXX XXXXX č. 531 219 351 zo dňa 08.12.2011 o zvýšení výsluhového dôchodku, ktoré rozhodnutie mu obstaral obvinený XXXXX, na základe čoho s ním bola uzavretá úverová zmluva č. 16992682112, na základe ktorej mu bol vyplatený úver vo výške 2 000,- €, ktorý sa zaviazal s príslušným navýšením splácať v 20-ich mesačných splátkach po 125,29 €, čo však neurobil a takto pre XXXXX XXXXX spôsobil škodu vo výške 2 436,89 €.

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením vyšetrovateľa OR PZ v Lučenci č. ORP-313/OEK-LC-2013  zo dňa 15.05.2013 bolo vznesené obvinenie okrem iného aj XXXXX  pre prečin úverového podvodu spolupáchateľstvom podľa § 20 k § 222 odsek 1 Trestného zákona, na tom skutkovom základe,  ako je uvedený vo výrokovej časti tohto uznesenia. 

	V priebehu  vyšetrovania bolo zistené, že obvinený XXXXX dňa 18.05.2013 v obci Turčok zomrel.   

	Podľa § 215 odsek 1 písmeno d)  Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. Podľa § 9 odsek 1 písmeno d) Trestného poriadku, trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak ide o trestné stíhanie proti tomu, kto zomrel alebo bol vyhlásený za mŕtveho. 

	Vzhľadom na vyššie uvedené skutočnosti bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor